text: He rā paki i Te Pōporo
  Pōhutu i te wai pūāhuru
  Ka hoki ngā mahara ki te ohinga o taku pāpā 
  He rā paki
  Kia hīia ake te ika nui
  Ka haea te kiri
  Te oha ka mihia
  Katoa mai i tai
  Mai i uta 
  Ahureinga o te aroha
  Tā te tamariki mahi, he wāwāhi tahā
  E te tau, ka tau kē!
  He aha rā kei tua?
  Ā tōna wā ka mōhio 
  Tai kato, kao mai ana te whai
  Whakarongo rā ki ngā manu a Rehua
  Ngā ngaru o te moana
  Kua tau nei a Hine-raumati
  Kua hora ko te paki o Hewa, o Rūhī ki te ao mārama
  E ngā uri o anamata
  Ka rite rā koe ki a wai rā?
  Ki ahau e noho nei, e pohewa ana?
  Ka noho atu ki tō ipo, kataina ai ngā whetū?
  Anō te whaea i te ohinga 
  Whitikina koe e te rā, ko tō ātārangi ka mahue ki muri
  He tānga manawa
  Mauri ora 
  Kia hiwa 
  Mauri ora 
  Kia hiwa 
  Mauri ora 
  Kia hiwa 
  Mauri ora 
  Kia hiwa 
  I kitea rānеi te māramatanga e āta whāia ana?
  Ka aro koe ki ngā tohu o tе taiao
  Ki te ākau he ahikā
  Nā te tāwhaowhao ka mura
  Me āta kī mai kua eke rā te wā
  Nau mai rā, e Hine-i-te-awatea